Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 1. függelék a 75/2005. (IX. 29.) GKM–KvVM együttes rendelet 4. számú mellékletéhez
Paragraph Index: 289

2. táblázat - Mérõmûszerek megengedett hibahatára motor adatai alapján Nr. Megnevezés Megengedhetõ eltérés 1. Motorfordulatszám a leolvasott érték ±2%-a vagy, a motor max. értékének ±1%-a közül a nagyobb 2. Nyomaték a leolvasott érték ±2%-a vagy, a motor max. értékének ±1%-a közül a nagyobb 3. Tüzelõanyag-fogyasztás(*) a motor legmagasabb értékének ±1%-a 4. Levegõfogyasztás(*) a leolvasott érték ±2%-a vagy, a motor max. értékének ±1%-a közül a nagyobb (*) A kipufogógáz kibocsátási számítások, néhány esetben, egymástól különbözõ mérési és/vagy számítási módszereken alapulnak. Mivel a kipufogógáz kibocsátási számításoknál korlátozott a megengedhetõ teljes hibahatár, ezért néhány adatnál a pontos, megfelelõ képlethez alkalmazandó értékeknek kisebbnek kell lenniük az ISO 3046-3-ban megadott megengedhetõ hibahatároknál. 3.táblázat - A mérõkészülékek megengedett hibahatára más fontos paraméterek alapján Nr. Megnevezés Megengedhetõ eltérés 1. Hõmérséklet £ 600 K ±2 K 2. Hõmérséklet > 600 K ±1%-a a leolvasott értéknek 3. Kipufogógáz ellennyomás ±0,2 kPa 4. Szívócsõ depresszió ±0,05 kPa 5. Levegõnyomás ±0,1 kPa 6. Egyéb nyomás ±0,1 kPa 7. Relatív páratartalom ±3 kPa 8. Abszolút páratartalom ±5%-a a leolvasott értéknek Hígító levegõáram ±2%-a a leolvasott értéknek 10. Hígított kipufogógáz áram ±2%-a a leolvasott értéknek 1.4. A gáznemû összetevõk meghatározása 1.4.1. A gázelemzõ készülékek általános elõírásai A gázelemzõ készülékek méréstartománya feleljen meg a kipufogógáz összetevõk koncentrációja megkívánt pontosságú mérésére (1.4.1.1. pont). Ajánlatos a gázelemzõ készülékeket úgy használni, hogy a mért koncentráció a teljes skála 15%-a és 100%-a közé essen. Ha a teljes skálaérték 155 ppm (vagy ppm C) vagy annál nagyobb, olyan leolvasó rendszereket (számítógépek, adatregisztráló berendezések) kell alkalmazni, amelyek a teljes skálaérték 15%-a alatt is megfelelõ pontosságúak és felbontóképességûek, és a teljes skálaérték 15%-a alatti koncentrációk is regisztrálhatók. Ebben az esetben kiegészítõ hitelesítést kell végezni a hitelesítési görbék pontosságának biztosítása érdekében — 2. függelék, 1.5.5.2. pont. A berendezés elektromágneses zavarszûrési (EMC) szintje biztosítsa, hogy a járulékos hibák minimálisak legyenek. 1.4.1.1. Pontosság A gázelemzõ készülék a nulla pont kivételével legfeljebb a leolvasott érték ±2%-ával térhet el a névleges kalibrálási ponttól a teljes mérési tartományban, a nulla pontban pedig a teljes skála végértékének ±0,3%-ával. A pontosságot az 1.3. pontban megállapított kalibrálási követelményeknek megfelelõen kell meghatározni. . 1.4.1.2. Megismételhetõség A megismételhetõség, ami egy adott kalibráló vagy kalibráló gázra adott tíz megismételt mérési eredmény szórásának 2,5-szerese, nem lehet nagyobb, mint a teljes skálához tartozó koncentráció ±1%-a minden használt tartományban 155 ppm (vagy ppm C) fölött, vagy ±2%-a minden használt tartományban 155 ppm (vagy ppm C) alatt. 1.4.1.3. Zavarójel Az elemzõ készülék csúcstól-csúcsig reagálása zérus és hitelesítõ vagy kalibráló gázokra bármely 10 másodperces idõközben ne legyen nagyobb mint a teljes skála 2%-a az összes használt tartományban. 1.4.1.4. Nullpont eltolódás A nullpont-eltolódás egy egyórás idõtartam során kisebb legyen, mint a legalacsonyabb használt mérési tartomány max. skálaértékének 2%-a. A nullpont definíciója: a nullázó gázra 30 másodperces idõtartam alatt adott átlagos válaszérték, a zavarójelet is beleértve. 1.4.1.5. A kalibrálási pont eltolódása A kalibrálási pont eltolódása egyórás idõtartam során kisebb legyen, mint a legalacsonyabb használt tartomány skála végértékének 2%-a. A kalibrálási pont definíciója: a kalibráló gázra adott válasz és a nullázó gázra adott válasz közötti különbség. A kalibráló gázra adott válasz definíciója: a kalibráló gázra 30 másodperces idõtartam alatt adott átlagos kijelzés, a zavarójelet is beleértve. 1.4.2. Gázszárítás Az opcionális gázszárító készülék minimális hatással legyen a mért gázok koncentrációjára. Kémiai szárítók nem fogadhatók el a mintában lévõ víz eltávolítására. 1.4.3. Gázelemzõ készülékek Az alkalmazandó mérési elveket ennek a függeléknek az 1.4.3.1–1.4.3.5. pontjai írják le. A mérõrendszerek részletes leírása a 6. mellékletben található. A mérendõ gázokat az alábbi készülékekkel kell elemezni. Nem-lineáris elemzõ készülékek esetében megengedett a linearizáló körök használata. 1.4.3.1. Szénmonoxid (CO) elemzés A szénmonoxid elemzõ készülék nem-diszperzív infravörös (NDIR) abszorpciós készülék legyen. 1.4.3.2. Széndioxid (CO2) elemzés A széndioxid elemzõ készülék nem-diszperzív infravörös (NDIR) abszorpciós készülék legyen. 1.4.3.3. Oxigénelemzés (O2) Az oxigénelemzõnek paramágneses detektorral (PMD), cirkónium-dioxid (ZRDO) vagy elektrokémiai érzékelõvel (ECS) mûködõ készüléknek kell lennie. Megjegyzés: a cirkónium-dioxid érzékelõk alkalmazása nem ajánlott a nagy HC- és CO-koncentráció — mint például a szegény keverékkel (lean burn) mûködõ égésû külsõ gyújtású motorok — esetében. Az elektrokémiai érzékelõk esetében kompenzálni kell a CO2 és az NOx interferenciát. 1.4.3.4. Szénhidrogén (HC) elemzés Közvetlen mintavétel esetén a szénhidrogén elemzõ készülék fûtött lángionizációs detektor (HFID) legyen detektorral, szelepekkel, csövezéssel stb., oly módon fûtve, hogy a gáz hõmérsékletét 463 K ±10 K (190 °C ±10 °C) értéken tartsa. A hígított kipufogógázból történõ mintavétel esetén egyaránt használható fûtött lángionizációs detektor (HFID) vagy lángionizációs detektor (FID). 1.4.3.5. Nitrogénoxid (NOx) elemzés A nitrogénoxid elemzõ készülék száraz alapon való mérésnél kemilumineszcens detektor (CLD) vagy fûtött kemilumineszcens detektor (HCLD) legyen NO2/NO konverterrel. Nedves alapon való mérésnél 328 K (55 °C) feletti hõmérsékleten tartott konverteres HCLD-t kell használni feltéve, hogy a víz keresztérzékenység ellenõrzésére adott követelmény (3. melléklet 2. függelék, 1.9.2.2. pont) teljesül. Mind a CLD-vel ill. a HCLD-vel való mérésnél a mintavezetékben fent kell tartani 328 K és 473 K közötti (55 °C és 200 °C közötti) fal-hõmérsékletet a konverterig száraz mérésnél és a gázelemzõig nedves mérésnél. 1.4.4. Gáznemû szennyezõanyag-kibocsátás mintavétel Ha a kipufogógáz összetételét utókezelõ berendezés befolyásolja, a kipufogógáz mintát a berendezés utáni szakaszból kell venni. A mintavevõ szondát a hangtompító magasnyomású oldalára, a kipufogógáz kilépési pontjától a lehetõ legtávolabb kell elhelyezni. Annak biztosítására, hogy a motor kipufogógázai a mintavétel elõtt teljesen összekeveredjenek, a hangtompító és a szonda közé egy keverõkamrát lehet beépíteni. A keverõkamra térfogata nem lehet kisebb mint a vizsgált motor össz-lökettérfogatának a 10-szerese, magassága, szélessége, hossza közel azonos legyen, alakja közelítsen egy kockához. A keverõkamrának az adott feltételek mellett a legkisebbnek kell lennie, és a motorhoz a lehetõ legközelebb kell elhelyezni. A keverõkamrától vagy a hangtompítótól jövõ kipufogó-vezeték hossza a szondától mérve legalább 610 mm legyen és elegendõ átmérõjû ahhoz, hogy a kipufogógáz ellennyomás a minimális legyen. A keverõkamra belsõ falhõmérséklete a kipufogógáz harmatpontja feletti, azaz legalább 338 K (65 °C) legyen. A kipufogógáz minden szennyezõ komponense meghatározható a hígító alagútban közvetlenül, vagy zsákos mintavétellel is a mintavevõ zsák(ok)ban lévõ gáz koncentrációjának mérésével.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes